Under partikongressen i 1956 ble Kim Il-sung forsøkt avsatt av «Yan’an-fraksjonen», tidligere eksilkoreanere i Kina, og en mer Moskva-tro fraksjon. De ønsket en «avstalinisering», slik som i Sovjetunionen etter Stalins død. Kims fraksjon beholdt kontrollen og ekskluderte sine motstandere. Kim rehabiliterte noen av kadrene etter press fra Kina og Sovjetunionen, men gjenopptok forfølgelsene i 1957, etter opptøyene mot kommunistregimene i Polen og Ungarn.